En middelsstor, mørk bladbille. Oversiden er kraftig punktert og har litt matt metallglans. Antennene er nesten så lange som kroppen. Hodet er forholdsvis stort og bredt med små, ikke utstående fasettøyne. Pronotum er rundt en og en halv gang så bredt som langt med rundede sider. Dekkvingene er rundede og hvelvede, spissen litt sprikende, tett og kraftig punkterte.